Mutual fund Society
...แฟมิลี่ โนฮาว&nbsp;
17 ส.ค. 2554

...แฟมิลี่ โนฮาว 
สังคมกองทุนรวมประจำวันศุกร์ที่ 5 ก.พ. 2553 อันที่จริงข่าวดีเรื่องเศรษฐกิจไทยสัปดาห์นี้มีมาก แต่ไหงตลาดหุ้นกลับงอแงไม่ขานรับ หรือนักลงทุนมัวแต่กังวลปัจจัยการเมืองจนเกินไป...l...ทั้งรัฐบาลและแบงก์ชาติต่างออกมายืนยันเป็นเสียงเดียวกันว่าเศรษฐกิจไทยฟื้นตัวแล้ว โดยนายกรัฐมนตรีบอกว่า GDP ปีนี้จะโตได้มากกว่าที่ประมาณการไว้ที่ 3.5% ส่วนแบงก์ชาติก็บอกชัดว่ามีความจำเป็นปรับขึ้นอัตราดอกเบี้ยนโยบายในปีนี้ เพื่อรับมือแรงกดดันเรื่องราคาและอัตราเงินเฟ้อ...l...ศูนย์วิจัยกสิกรไทย คาดการณ์แนวโน้มอัตราเงินเฟ้อทั่วไปในปี 2553 ว่ามีโอกาสเพิ่มขึ้นในอัตราที่ค่อนข้างสูง อยู่ระหว่าง 3.04.0% จากที่ลดลงในปีก่อนหน้า ส่วนอัตราเงินเฟ้อพื้นฐาน คาดว่าจะมีค่าเฉลี่ยอยู่ที่ 1.52.5% ซึ่งยังเป็นระดับที่ไม่สูงจนเกินไป อย่างไรก็ตาม แรงกดดันอัตราเงินเฟ้อพื้นฐานน่าจะเพิ่มสูงขึ้นในช่วงครึ่งหลังของปี เนื่องจากต้นทุนการผลิตที่มีแนวโน้มปรับตัวสูงขึ้นจะค่อยๆ ส่งผ่านไปสู่ราคาสินค้าอุปโภคบริโภคประเภทต่างๆ ในที่สุด...l...แนวโน้มดอกเบี้ยขาขึ้นอย่างนี้ คอร์ปอเรตใดที่จะออกหุ้นกู้ คงต้องเร่งมือกันสักหน่อย ไม่ว่าจะเป็น SCC LH AP SIRI และ KSL...l...ส่วนกองทุนตราสารหนี้ ตอนนี้ยังทรงตัว บลจ.ไอเอ็นจี ออก “กองทุนเปิด ไอเอ็นจี ไทย ตราสารหนี้ระยะสั้น พลัส 3M1” เน้นลงทุนตราสารหนี้ทั้งในต่างประเทศผสมกับตราสารหนี้ในประเทศ ที่มีอายุเฉลี่ย 3 เดือน ผลตอบแทนอยู่ในระดับ 1.151.25% ต่อปี หวังตอบสนองนักลงทุนที่ต้องการลงทุนระยะสั้น ก่อนอัตราดอกเบี้ยปรับเพิ่มขึ้นในช่วงครึ่งปีหลัง ขาย IPO ถึงวันที่ 9 ก.พ....l...ส่วน บลจ.แอสเซท พลัส ออกกองเกาหลีชื่อ กองทุนเปิดเอฟไอเอฟตราสารหนี้ระยะสั้น 5/6M อายุ 6 เดือน คาดว่ากองทุนจะสามารถให้ผลตอบแทนหลังจากทำธุรกรรมป้องกันความเสี่ยงเต็มจำนวนและหักค่าใช้จ่ายกองทุนแล้ว อยู่ที่ประมาณ 1.625% ต่อปี ขาย IPO ถึงวันที่ 10 ก.พ....l...ด้านกองเกาหลีของบลจ.บัวหลวง ที่เปิดขายอยู่ตอนนี้ชื่อ กองทุนรวมบัวหลวงธนสารพลัส อายุประมาณ 6 เดือน ขาย IPO ถึงวันที่ 11 ก.พ....l...หยิบกองเก่ามาโปรโมตกันใหม่ บลจ.กสิกรไทย ใช้โอกาสเทศกาลตรุษจีน ออกแคมเปญพิเศษ ลงทุนในกองทุนเปิดเค ไชน่า หุ้นทุน (KCHINA) หรือกองทุนเปิดเค โกลด์ (KGOLD) ตั้งแต่วันที่ 519 ก.พ. จะได้รับอั่งเปาพิเศษรับตรุษจีน เป็นการซื้อหน่วยลงทุนเพิ่มในกองทุนนั้นๆ โดยเงินลงทุนทุกๆ 5 หมื่นบาท จะได้รับหน่วยลงทุนเพิ่ม 100 บาท อีกด้วย...l...ส่วนกองเกาหลีที่ขายอยู่ตอนนี้และจะปิดกองในวันที่ 8 ก.พ. คือ กองทุนเปิดเค พันธบัตรเกาหลี 1 ปี บีเอฟ ระยะเวลาลงทุนประมาณ 1 ปี โอกาสรับผลตอบแทนหลังหักค่าใช้จ่ายกองทุนประมาณ 1.75% ต่อปี และกองทุนเปิดเค พันธบัตรเกาหลี 3 เดือน เอช ระยะเวลาลงทุนประมาณ 3 เดือน ประมาณการอัตราผลตอบแทน หลังหักค่าใช้จ่ายกองทุนอยู่ที่ 1.25% ต่อปี...l...ฝากบอกข่าวการจัดงาน Money Expo Pattaya 2010 จัดที่ศูนย์ประชุมพีช โรงแรมรอยัลคลิฟบีชรีสอร์ท พัทยา วันที่ 57 ก.พ.นี้ ใครอยู่ละแวกนั้นไปเยี่ยมชมงานและช็อปปิ้งโปรดักต์การเงินการลงทุนกันได้ รวมทั้งฟังสัมมนาดีๆ ด้านการออมการลงทุน ฟรี ....